༄༅། །ཆགས་ལམ་ཉེར་མཁོ་སྐབས་བརྒྱད་པ་ཅན་བཞུགས་སོ།
འཇུ་མི་ཕམ་འཇམ་དབྱངས་རྣམ་རྒྱལ་རྒྱ་མཚོ།
ན་མོ་མཉྫུ་ཤྲཱི་པདྨ་ནི་རྟེ་ཤྭ་རཱ་ཡ། བདེ་འཕེལ་ཁམས་བརྟན་རྟགས་དང་
དམར་ཆ་དྲངས། སྲིད་གཅོད་བྱི་སྲུང་ཤིས་བསྒྱུར་སྲིད་འཕེལ་བཀྲ་ཤིས་
གྲངས། །དང་པོ་ཁམས་དང་བདེ་བ་འཕེལ་བྱེད་ཀྱི་རྫས་ལ་བཏུང་བ་དང་བྱུག་
པ་གཉིས་ལས། དང་པོ་དབྱར་རྩྭ་དགུན་དབུ་འོ་མར་རང་ཐིམ་བཙོས་ལ།
དབང་ལག་མཆིལ་ཤ་བཅས་བཏགས་ཏེ་འཐུང་ན་རོ་ཙ་བར་བྱེད་དོ། །ཡང་
རྩ་བ་ལྔ་དབང་ལག ཁྱིམ་བྱ་ཕུག་རོན་མཆིལ་བ་རྩངས་པ་ད་བྱིད་གོང་མོ་རྨིག་
བུ་རྣམས་ཀྱི་ཤ་གང་རྙེད། ཐལ་རྡོར་ཤིང་མངར་སུག་སྨེལ་ཐུག་འབྲས་སྣ་
ཚོགས། ཏིལ་དཀར་ནག་སྨན་སྦྲུལ་ཤ སྡིག་སྲིན། མཁའ་ཞོ། བྲེ་ག ཚ་སྣ་གསུམ།
ཚ་བ་གསུམ། ཁྱིམ་བྱའི་སྒོ་ང་། ཛ་ཏི་གོ་སྙོད། མ་ནུ་ཁྲག་ཅན། ཐང་ཁྲོམ་དཀར་
ནག་གི་འབྲུ་རྣམས་སྦྱར་བ་རོ་ཙའི་སྨན་ཁྱད་པར་ཅན་ཏེ་སྨད་ཀྱི་གྲང་བ་སེལ་
ཞིང་དྲོད་འབེབ་པ་དང་དབང་པོ་ལས་སུ་རུང་བར་བྱེད་དོ། །མོན་སྲན་བྲེའུ་
གཟེ་མ་སྡིག་སྲིན་གསུམ་ཆ་མཉམ་པར་བསྐོལ་ཏེ་འཐུང་ན་རྡོ་རྗེ་རྟག་ཏུ་
འགྲེང་ཞེས་གཏེར་མའོ། །སྟར་པུ་དབང་ལག་ཅོང་ཞི་རྣམས་འོ་མར་གདུས་ཏེ་
59

བཏང་ཧ་རི་ནི་ས་བཟླས་ན་ཆགས་པ་ཆེ་ཞེས་གཏེར་མའོ། །ད་བྱིད་ཟོལ་མེད་
ཐུན་རེ་ཞིབ་བཏགས་འོ་མར་གདུས་ཏེ་འཐུང་ན་ཐུག་ཕྲད་དུ་སྦྱོར་བ་ཇི་ལྟར་
འདོད་པ་ནུས་སོ། །ཡང་རོ་ཙའི་སྨན་ཤིན་ཏུ་ཟབ་པ་ནི། ཅོང་ཞི་དང་སྦལ་རྒྱབ་
དཀར་པོ་ཞིབ་བརྡུང་འོ་མར་གདུས་ལ་རྒྱ་ཚྭ་ཞད་ཙམ་བཏབ་ནས་ཁུ་བར་
རང་ཐིམ་བྱས་པ་ཚན་དང་པོའོ། །ཡང་མཆིལ་ཀླད་དེ་ཕོ་དང་ཕུག་རོན་ཕོའི་
ཤ་ད་བྱིད་རྩངས་པ་གཡེར་མ་ཐུག་འབྲས་སྣ་ཚོགས་བཅས་འོ་མ་སྣ་ཚོགས་
བསྲེས་པར་མ་ཚིག་པར་གདུས་ཐིམ་གཉིས་པའོ། །ལུང་ཐང་གོ་ཡུ་འབྲས་སྣ་
གསུམ་ཤིང་མངར་ཐལ་ཀ་རྡོ་རྗེ་རྣམས་ཞིབ་འདུལ་ཁ་ཚར་གྱི་སྨན་ནོ། །ཡང་
ཐང་ཕྲོམ་དཀར་པོ། སྲོ་མ་སེར་གེ། དབྱར་རྩྭ་དགུན་འབུ། དབང་པོ་ལག་པ།
མོན་སྲེན་གྲེའུ། སྡིག་སྲིན་གཟེ་མ་རྣམས་འོ་མར་གདུས་པ་རྩ་བའི་སྨན་ཚན་
གསུམ་པ་སྟེ་དེ་ལྟར་ཚན་གསུམ་པོ་གཅིག་ཏུ་བསྲེས་ལ་ཁ་ཚར་གྱི་སྨན་བཏབ་
ནས་གྲོག་སྦྲང་རྙེད་ན་རབ། མ་རྙེད་ན་བུར་སྦྲང་གང་རུང་བཏབ། བུར་སྦྲང་
མེད་ཀྱང་རུང་སྟེ། སྨན་རྣམས་ཤིན་ཏུ་འདྲེས་པར་འདམ་བཏགས་བྱས་པའི་
རིལ་བུ་སེར་རུས་ཙམ་དྲིལ་ནས་ནངས་པར་ལྟོ་སྟོང་སོགས་ནམ་འདོད་ལ་ཟ་
ན་འདི་རོ་ཙའི་སྨན་ཐམས་ཅད་ཀྱི་རྒྱལ་པོ་སྟེ་འཚོ་བྱེད་ཨ་ཛི་ཏས་རྒྱུད་ལུང་
མན་ངག་གི་དགོངས་བཅུད་བསྡེབས་པ་འདིའི་ཕན་ཡོན་ལག་ཏུ་བླང་བས་
གསལ་ལོ། །ཡང་ད་བྱིད་སྨུག་པོ་བུར་མ་དབང་ལག་གསུམ་ཟོས་ན་བཅུད་རྒྱས།
ཡང་མཆིལ་ཀླད་རྩངས་ཤཨ་ཤུ་ལ། ད་བྱིད་ཐལ་རྡོར་ཞིབ་བཏགས་བུ་རམ་
སྦྱར་བ་ལྟོ་སྟོང་ལ་ཟོས་ན་དེ་མ་ཐག་སྦྱོར་ནུས་སོ། །ཞེས་གཏེར་མའོ། །ཡང་ལུག་
རུ་དཀར་སེར་གྱི་མེ་ཏོག་གྲིབ་སྐམ་ལ་ཨ་རུ་རྒྱ་གར་མ་སྦྱར་བ་ཞིབ་བཏགས་
60

འོ་མར་སྦྱར་ཏེ་ནངས་རེ་བཞིན་འཐུང་ན་དགུ་བཅུ་ལོན་པས་ཀྱང་ཕྱག་རྒྱ་
བརྒྱ་ཕྲག་རེ་བརྟེན་ནུས་ཞེས་གསུངས་སོ། །ཡང་བའོ་ཤིང་མངར་བུ་རམ་ལྟོ་
སྟོང་ལ་འཐུང་ན་ནམ་དགོས་འགྲུབ་ཅེས་གསུངས། ཡང་ཅོང་ཞི་འོ་མར་གདུས་
པའི་ཁུ་བར་ཤིང་མངར་དང་དབང་ལག་བཏབ་སྟེ་འཐུང་ན་འདོད་པ་བརྟེན་
པའི་ནུས་པ་འཕེལ་ལོ། །ཡང་ཅོང་ཞི་ལེགས་པ་འོ་མར་གདུས་པའི་དབུ་དཀར་
ཕྱུར་བ་འོ་མ་བཅས་ཡུན་དུ་ཟོས་ན་ལུས་མདོག་དཀར་གཞོན་ཅིང་རོ་ཙ་བར་
འགྱུར་རོ། །ཞེས་གཏེར་མའི་མན་ངག་གོ །ཡང་པ་དམ་པའི་གདམས་པ་ལས།
ཐང་ཕྲོམ་དཀར་པོའི་མེ་ཏོག་གམ་འབྲས་བུ་སླ་ངར་སེར་ཙམ་བརྔོས་པ་ཐུན་
གཅིག ཤ་སྦྲང་མིག་པོ་ཆེ་བུབ་གཅིག རྒྱ་རྩང་གི་ཤ་དང་ཀླད་པ། བོད་རྩང་
རླུང་འགམ་གྱི་དེ་གཉིས། ཕུག་རོན་དང་རྒྱ་མཆིལ་བོད་མཆིལ་གྱི་ཀླད་པ་ཇི་
མང་། བྱ་ཕོའི་ངར་སྒོང་། ཨ་རུ་གསེར་མདོག་གི་རྩེ་མོ་སྲན་མ་ཙམ་པ། གོ་བོའི་
གྲེ་བ་དེ་ཙམ་མོ། བྱི་བ་སྟག་རིས་ཅན་ཕོའི་མཇུག་ཏོ། །ཞིམ་བུའི་བྱི་ལ་འབྲས་བུ་
ཐུན་ཚད་རེ། སུག་སྨེལ་ཐུན་བཟང་གཅིག རྒྱ་ཚྭ་ཐུན་གཉིས། ཛ་ཏི་མཁལ་ཞོ་
ཤིང་མངར་རྣམས་སྲན་མ་ཙམ་རེ། ལྕམ་པའི་འབྲུ་ཐུན་ལོག སྡིག་པ་ཐུན་ལོག
སྨན་ལྒ་ཅུང་ཟད། སྐྱེས་དར་ག་པུར་ཙམ་ཇི་སྙིད་བྱུང༌། གཙང་གཡེར་རྡོག་པོ
ལྔ། ཐལ་རྡོར་རྡོག་བདུན། ཀ་ར་མཐེབ་ཚིགས་ཙམ་རྣམས་ཞིབ་བཏགས་མར་
དཀར་སྦྱར་བའི་རིལ་བུ་ལུག་རིལ་ཙམ་དྲིལ། ཨ་རག་གམ་འོ་དྲོན་ནམ། ཐ་མ་
ཆང་བཟང་གིས་ཕུལ་ལ་བཏང་དེས་ལུས་ཟུང་འཕེལ་ལ་སྲིད་རྒྱས་པར་འགྱུར་
རོ། །ཡང་ལུག་གི་ཀླད་པ་མར་གསར་དང་གཡེར་མས་བྲན་པ་བཙོས་ཏེ་ཟོས་
ནས་འོ་དྲོན་ལྟོ་རུ་བསྟེན་ན་བཅུད་འཕེལ་བཅུད་ལེན་ནོ། ཡང་ར་ལུག་གི་
61

འབྲས་བུ་མང་པོ་འོ་མར་བཙོས་ནས་ཁུ་བ་རང་ཐིམ་བྱས་པ་ལ་སུག་སྨེལ་དང་
སྦྲང་སྦྱར་ནས་བསྲེ་བའང་ཡོད། འདིས་ཁུ་བཅུད་འཕེལ་ལོ། །ཡང་ལུག་ཐོང་
ཚེར་གྱི་ཁོག་སྨད་བཟང་རུས་བའམ་བ་གཅིག ཁྱིམ་བྱ་མཚལ་བུ་བུབ་གཅིག སྲམ་
དང་བྱི་བའི་མཇུག་ཏོ་རྣམས་ཞིབ་བཏགས་འོ་མར་བཏབ་ལ་བཙོ།
བོད་རྩངས་
རྨིགས་བུ་མཆིལ་བ་རྣམས་ཀྱི་ཤ། ཤིང་མངར་རྒྱ་ཚྭ་གོ་སྙོད་ཚ་བ་སྒ་པི་ཕོ་གསུམ་
རྣམས་ཐུན་ཆེ་བ་རེ་བཏབ། ཁྱད་པར་རྒྱ་རྩང་གི་ཤ་གང་འབྱོར་གྱི་ཕྱེ་བཏབ་
སྟེ་ཟོས་ན་བཅུད་རྒྱས་པར་འགྱུར་རོ། །ཞེས་གསུངས་སོ། །གཞན་ཡང་དབང་
ལག་སོགས་རོ་ཙའི་སྦྱོར་སྡེ་མང་ཉུང་སྣ་ཚོགས་གཞན་དུ་འབྱུང་ངོ༌། །བྱེ་རིང་
ལས་ད་བྱིད་སྦྱོར་བ་ལ་འཕེལ་བྱེད་ལུས་ལ་སྦྱར་བ་ནི། རྡོ་ད་བྱིད་ཅོང་ཞི། ཚྭ་ད་
བྱིད་རྒྱ་ཚྭ། སྔོ་ད་བྱིད་ཁ་ཤོག་པ། བྱ་ད་བྱིད་མཆིལ་བ། རྩངས་པ། རླུང་ད་བྱིད། རྒྱ་
རྣམ་ད་བྱིད་མཆིལ་མགོ་དམར། ཆུ་ད་བྱིད་འོ་མ་དེ་རྣམས་ཆ་མཉམ་པ། གྲང་བར་
ཚ་བ་གསུམ་མམ། ཚ་བར་འབྲས་གསུམ་སྨན་མར་གྱིས་ལྟོ་སྟོང་འཕུལ་
བཏང་། ལུས་བྲག་བཞིན་སྲ། ཚེ་ཉི་ཟླ་མཉམ་སོགས་ཕན་ཡོན་ཚད་མེད་འཐོབ།
བདེ་བསྐྱེད་སེམས་ལ་སྦྱར་བ། ཤ་ད་བྱིད་ད་བྱིད། བྲག་རྩངས་པ་དམར་པོ། བྱ་
མཆིལ་བ། ཤིང་ཏོག་ད་བྱིད་ཨ་རུ། རྡོ་ཅོང་ཞི། སྦྲང་མངར་ད་བྱིད་རྩི་དྲུག་ཞིབ་
བཏགས་རིལ་བུ་རིལ་མ་ཙམ་མང་དུ་ཟོས་ན། ལུས་སེམས་བདེ་བའི་ཤུགས་ཆེ།
རྡོ་རྗེ་བསླངས་ན་ལྡང་བཞག་ན་སྡོད། གདོང་པདྨ་འདྲ་སོགས་ཡོན་ཏན་ཀུན་
རྒྱ་ཆེའོ། །རེངས་བྱེད་ཆུར་སྦྱར་བ། ད་བྱིད་དང་བྲག་རྩངས་དམར་པོ་མ་རུལ་
བ། རྒྱ་མཆིལ་མགོ་དམར་མཆུ་སྡེར་བྲེག སྤུ་བཞུར། རྒྱུ་ལྟོ་ཕྱུངས། འབྲི་མར་བྱེའུ་
ཙམ་དང་ལྷན་ཅིག་ལྕགས་སྣོད་བཙོ། མར་ཤ་ལ་ཐིམ་ལ་དང་ཞིབ་བཏགས་ཁ་
:
62

ཐུར་རེ་ཆང་ཞིམ་དང་སྦྱར་བཏང་། རྡོ་རྗེ་ལྕགས་བཞིན་འགྱུར་ཏེ་དེ་སོགས་
ཕན་ཡོན་ཆེ། རྩ་བ་ལྔའམ་འབྲས་གསུམ་མར་ལ་གཞི་བྱས། དེ་ཕོའི་ཤམ་རུལ་
བ་སྐམ་ལེགས་བུབ་གཅིག མཆིལ་ཤ་བུབ་གཅིག་ནས་བཞི་སོགས་གང་རྙེད་
སྐམ་ལེགས། ད་བྱིད་གང་རྙེད་ཞིབ་བཏགས་སྨན་མར་དང་སྦྱར་ཁྱེམ་བུ་རེ་
བཟའ། སྨན་ཟོས་ནས་ཟླ་བ་བཞི་ཙམ་ཚུན་བུད་མེད་ལ་མི་སྤྱད། སྨན་ཟླ་གཅིག་
ཟོས་ན་དེའི་རིང་དང་དེ་རྗེས་ཟླ་གསུམ་བར་དུ་མི་སྤྱད་པའི་དམ་སྲུང་དགོས་
དེ་ཐིག་ལེ་མ་ཉམས་པར་བྱ། སྤྱད་ན་སྨན་ནུས་ཉམས་འགྲོ། ལུས་ལ་སྨན་ནུས་
ཞེན་ནས་བརྟན་པར་གྱུར་པ་ན་མཚན་གཅིག་ལ་བུད་མེད་བརྒྱར་སྤྱོད་ཀྱང་
རྩལ་སྟོབས་མི་མཆོར། ཤ་བཀྲག་རྒྱས་ཚེ་རིང་། དེའི་ཚེ་རྡོ་རྗེ་རེངས་ནས་ཞིར་
མ་འདོད་པའམ་ཁུགས་སུ་མ་ཚུད་ན། རེའུ་ལུག་གུ་མིག་མ་བྱེ་བའི་ཤ་སྐམ་
ལེགས་ལྟོར་བཏང་། དེ་ནི་ལོག་གནོན་ནོ། །ཏིལ་མོན་སྲན་ཁྲེའུ་གཉིས་ཞིབ་
བཏགས་འོ་མར་སྦྱར་བླུད་ཉལ་ཕོད་པར་འགྱུར། གོ་བྱིའི་ཤ་དང་ཤིང་མངར་
འོ་མ་སྦྱོར་བླུད་ལན་བརྒྱར་སྤྱད་ཀྱང་ཐིག་ལེ་མི་འཛད། ཨ་ཤོ་གནྡྷ་ཏིལ་གཉིས་
འོ་མར་སྦྱར་འཐུང་སོགས་ཀྱིས་བུ་སྐྱེ། དབང་ལག་འོ་མར་གདུས་འཐུང་ཁམས་
འཕེལ་འདོད་སྤྱོད་ནུས། འབབ་བྱེད་ཀུན་དར་སྦྱར་བ་ནི། མཆིལ་བ་གྲོ་བོའི་
ཀླད་པ་རྙེད་ཚད། བྱ་ཕོའི་ཀླད་པ། ཕུག་རོན་ཀླད་པ་གསུམ་སྦྱར་བུ་རམ་གྱིས་
བཏུམ་སྟེ་རིལ་བུ་ནས་ཙམ་བྱས་ལ་མིད་པས་རིལ་བུ་རེ་ལ་བདེ་བ་རེ་རེ་
འབྱུང་། ཡང་མཆིལ་བ་གྲོ་བོའི་ཀླད་པ་རྙེད་ཚད་བུ་རམ་རིལ་བུ་བསྟེན་ན་དེ་
བཞིན་ནོ། །ཡང་མཆིལ་ཤ་ཤིང་མངར་ཞིབ་བཏགས་བ་འོ་བསྐོལ་གྲང་ཕུལ་
བཏང་གོང་འདྲ་རིལ་བུ་རེ་ལ་ནུས་པ་རེ་འབྱུང་ངོ་། །ཡང་བྱ་པོའི་ཤ་དང་ཤིང་
63

མངར་རྣམས་སྦྱར་ཟོས་དེ་དང་འདྲ། ཡང་དེ་གཉིས་བ་མར་སྦྱར་ཟོས་ནུབ་
རེར་ལན་བཅོ་ལྔའོ། །བུད་མེད་སྤྱད་དྲག་ཀྱང་ལུས་བཟང་བར་འགྱུར། ར་ཐུག་
འབྲས་བུ་འོ་མར་བཙོས་ཀ་ར་ཏིལ་ཤིང་མངར་སྦྲང་སྦྱར་ཟོས་རྗེས་འོ་མ་ཕོན་
རེ་འཐུང་ན་བདུན་ཅུ་ལོན་པས་ཀྱང་གཞོན་ནུ་བཞིན་དུ་འཁྲིག་པ་བསྟེན་ནུས་
པར་འགྱུར་རོ། །ཞེས་སོ། །བླ་མ་དགོངས་འདུས་ལས་གསུང་བ། ཐིག་ལེ་འཕེལ་
བའི་དམིགས་པ་ནི་རང་ལུས་སྦྱངས་ཏེ་དག་པའི་སྒོ་གསུམ་ལྷར་གསལ། འབར་
འཛག་བསྒོམ། སྤྱི་བོར་ཨོ་རྒྱན་ཡབ་ཡུམ་མཉམ་སྦྱོར་བདུད་རྩིས་རྩ་ཀུན་གང་
ནས་བྱིན་གྱིས་བརླབ་པར་བསམ། ལུས་ཀྱི་རྩ་གནས་ཐམས་ཅད་དུའང་དཔའ་
བོ་མཁའ་འགྲོ་ཡབ་ཡུམ་བདེ་སྟོང་སྦྱོར་བའི་བདུད་རྩིས་གང་བར་བསམ་
མོ། །ཐིག་ལེ་སྨིན་བྱེད་ཀྱི་སྨན་ལ། ཨ་རུ་ར་ཤ་རུས་སྙིང་པོ་བཅས་བདུན་ལྔ་
གསུམ་གང་རྙེད། དེའི་ཉིས་འགྱུར་ཨ་རུ་ཤ་ཆེན་རུས་པ་བཅས། ཙན་དན་
དཀར་པོ། མང་ག་བུར། གི་ཝཾ། གུར་གུམ། ཛ་ཏི། ཅུ་གང་། སུག་སྨེལ་ཏེ་དེ་
བདུན་ཐུན་ཚད་རེ། བྱ་ཕོ་མཚལ་བུའི་ཟེ་ཁྲག་ཐུན་གཉིས། མཆིལ་བ་མགོ་
དམར་གྱི་ཀླད་པ་མ་ཉམས་པ་གཅིག ཉ་མང་པོའི་ལྟོ་ཚིལ། བྱེའུ་ནས་ཟན་རུས་
པ། དུང་སྲིན་མེད་རྡོག་གཅིག མགྲོན་བུ་རྒྱ་མ་ཉམས་པ་མིག་མ་ཕུག་པ་གསུམ།
བུ་མོ་དབང་པོ་མ་ཉམས་པའི་ལུས་བྱུང་ཁྲག་ཁྱེའུ་གྲོང་ཆོས་མ་གོས་པའི་དྲི་
ཆུ། ཅོང་ཞི་བཏུལ་མ། རྩ་དུར་བའི་རྩ་བ་སྟེ། དེ་རྣམས་ཆ་མཉམ་ཕྱེ་ཞིབ། དེ་
ཀུན་དང་བུང་མཉམ་དབང་ལག་སྟོན་དཔྱོད་བཏུས་པ། བྱ་མ་གསར་གྱི་སྒོ་
ངའི་སེར་པོ་དང་བུད་མེད་མོ་གསར་གྱི་ནུ་ཞོས་མགོ་བསྡུས་ལྔ་གུ་འདམ་
འཐག་ཡུན་རིང་བྱས་པའི་རིལ་བུ་སྲན་འཕོས་ཙམ་མེ་ཉིའི་དྲོད་མེད་པར་
64

བསྐམ། དར་དམར་པོའི་ཁུག་མར་བཅུག ཉ་ཡོལ་ནས་གནམ་གང་བར་མི་
བསྟེན། ཚེས་གཅིག་ནས་བཅོ་ལྔའི་བར་ནང་པར་ཁྱེའུ་སུས་སུ། རིལ་བུ་གཅིག་
ནས་ནང་རེ་རེ་རེ་བསྣན་ཏེ་ཚེས་བཅོ་ལྔར་བཅོ་ལྔ་བར་དུ་བཏང་། རིལ་བུ་
བསྟེན་པའི་ཟླ་ཕྱེད་བར་ལ་ཐིག་ལེ་མ་ཟག་པར་བྱ། ཆགས་སྐྱེའི་གླེང་མོ་བརྗོད།
མར་ངོར་སྨན་མི་བསྟེན་དུས་སུ་གོང་གི་དེ་རྣམས་གང་ཡང་མི་བྱ་བཟུང་། དེས་
ཐིག་ལེ་སྨིན་ཅིང་རབ་ཏུ་རྒྱས། སྐྱོབ་ཏུ་བཟའ་བཏུང་བཅུད་ཅན་བསྟེན་ན་
བཟང་། ཡང་གཞུང་སྦྱོར་དེ་སྟེང་མཛོ་དྲེའུ་རྟོལ་གསུམ་མ་གཏོགས་གཞན་གང་
རྙེད་ཀྱི་རུས་རིགས་གང་རུང་མཐེབ་ཚིག་ཙམ་བརྡུང་བ་དང་། ཅོང་ཞི་ནས་
ཙམ་བཏུལ་མ་ཁྲོལ་བུ། དེ་ཕུལ་རེར་ཆང་ནར་སོན་ཕུལ་དོ་གདུས་པའི་ཁུ་བ་
རང་ཐིམ་སྐམ་ཕྱེ་བྲེ་གང་། རྙེད་ན་གངས་སྦལ་གྱི་ཤ་གཟུགས་གཅིག མ་རྙེད་
ན་རྩངས་ཕག་གི་ཤ་གང་འབྱོར། འབྲས་བུ་གསུམ་ཆ་མཉམ་ཕྱེ་མ་ཕུལ་ཕྱེད།
མ་རྙེད་ན་གང་འབྱོར་འོ་མ་བྲེ་གང་ལ་གདུས་ཞུན་བྱ་མཚལ་ལུའི་ཤ་གང་རྙེད།
པུ་ཤུད་ཀླད་པ། ཉ་ཤ་སྐམ་པོ། བྱ་ཀ་ལན་གྱི་སྒོ་ང་བཅས་སྦྲང་བུར་ཆུ་བཅད་
འབྲི་མར་ཞུན་ཁུ་བཅས་ཐོ་རེངས་བསྟེན་ན་ཁམས་རྒྱས་སོ། །ཡང་བླ་མ་
དགོངས་འདུས་ལས་ཁམས་ཉམས་པ་གསོ་བ་མན་ངག་གི་ལུང་ཧཱུྃ་རྒྱ་ཅན་ལས་
། །ས་
དབང་
ལག་སྡེར་ལྔ་པ་ཡན་ཆད་བརྒྱ་རྩ་བརྒྱད། བལ་དཀར་མེ་ཏོག ལྕ་བ། གཟེ་མ། ར་
ཤག བ་སྤུ། ཤུག་འབྲུ་འབུ་མེད། མཁན་དཀར་རྩ་བ། མཚེ། འོམ་བུ། སྲོ་ལོ་
དཀར་པོ་དེ་རྣམས་ཀྱི་ཕྱེ་དང་། ཅོང་ཞི་བྲེ་གང་ནང་ཟེ་ཚྭ་སྲང་གསུམ་བཏབ་
པ་ཆུ་གཙང་དུ་བསྐོལ་ཞུ་ན། རུས་རིགས་ཐམས་ཅད་ནས་ཙམ་བརྡུང་བའི་
65

ཞག་ཁུས་བཀྲུས། ཁུ་ཐོག་གཅིག་ཕོས་ཏེ་ཞུན་བྱས་པར། བ་ར་འབྲི་གསུམ་འོ་
:
མ་ཆ་མཉམ་ཕུལ་དགུ་བསྐོལ་བའི་ཞུན་དེ་རྣམས་དང་། བཟང་དྲུག་ཐུན་
གསུམ་གསུམ། ཙན་དན་དཀར་དམར་ཐུན་གསུམ། ག་བུར་ཐུན་གཅིག་རྒྱ་སྦལ་
ཤ་སྲང་གང་། མཆིལ་བ་མགོ་དམར་ཤ་བུབ་གཅིག བྱ་མཚལ་བུའི་ཟེ་ཁྲག བྱ་
ནག་མོའི་སྒོ་ངའི་སེར་རྩི་སྐམ་པ། འབྲོང་གི་རྐང་མར། རྒྱ་བྱའི་ཁྲག བ་རུ་ར་
གསུམ། སྐྱུ་རུ་ར་དགུ་རྣམས་རུས་པ་བཅས། འབྲས་སྣ་གསུམ། གོ་ཡུ། མཁལ་ཞོ།
སྡིག་སྲིན། སེ་འབྲུ། རྒྱ་ཚྭ། ར་ལུག་རླིག་འབྲས། ཏིལ་དཀར་ནག སྤོས་དཀར། གུ་
གུལ། ཆང་བཟང་བྲེ་གང་གི་ཞུན། རྡོ་རྒྱུས་བྱ་བལ་མ། པུ་ཤེལ་ཙེ། ན་བུན་བུ་
མོའི་ཤ་ཚིལ། ཉ་རུས་ཆེན་གྱི་ཀླད་པ། བུད་མེད་དར་མ་རྒྱུད་བཟང་ཁྱེའི་སྐྱེས་
པའི་འོ་མའི་མར་དང་འབྲི་མར་བསྲེས་ལ་ཞུན་བྱས།